Stavanger valgte Stjernen i kvartfinalen
– Det ble mavefølelsen, forklarte sportsdirektør Pål Higson. Stavanger kunne valgt Sparta i stedet, men endte opp med Fredrikstad-laget - som de tapte for i siste seriekamp. De andre kvartfinalene, den første i beste av syv kamper lørdag klokken 18.00: Lørenskog-Lillehammer Storhamar-Sparta Frisk-Vålerenga– Jeg tror Lillehammer er et godt valg av Lørenskog. Stavanger kan ikke slappe av, da ryker de mot et godt Stjernen-lag, sier TV 2s ekspertkommentator Geir Hoff. Håkan Södergren, sjefen for Getligaen, ser frem mot Frisk-Vålerenga på grunn av keeperduellen Nicklas Dahlberg mot Steffen Søberg. Vålerenga med seiersvante Roy Johansen og Espen Knutsen som trenere bak spillerbenken, må vinne best av syv kamper-serien mot Frisk for å ta seg til NM-semifinalen. Vålerengas formutvikling siden jul gir ikke grunn til å tro at det vil bli lett match, selv om Norges mestvinnende klubb har en veldig god playoff-statistikk mot Asker-laget. – Vålerenga har møtt Frisk tre ganger (på rad) i kvartfinalen og «riktig» lag har vunnet hver gang. Men ingen av kvartfinalene er «klare» før de er spilt. Det blir tett og jevnt i hvert eneste oppgjør, mener Vålerenga-trener Roy Johansen i TV 2s studio etter kampen. – Vi har hatt en liten downperiode og håpet på en bra match i dag. Jeg synes vi gjennomfører med stil nå. Vi er et fysisk lag og skal smelle på hele tiden. Vi har hatt mange fine perioder der vi rett og slett har kjørt over Vålerenga, uttalte Stavangers Tommy Kristiansen i TV 2s studio etter 2. periode. Da ledet sesongens seriemester 3-0 og kunne etter alt å dømme komfortabelt sikre seg tre nye poeng i generalprøven foran sluttspillpremeieren om fire dager. Vålerenga kom imidlertid inn til avslutningsperioden med skjerpet innstilling. Radarparet Martin Lauman Ylvén (målscorer) og Tobias Lindström (målgivende) reduserte umiddelbart. Rasmus Juell stupte nummer to inn bak Stavanger-keeper Henrik Holm i tredje periodes femte spilleminutt. Målgivende pasning: Lindström. Åtte minutter før ordinær spilletids slutt fikk Juell fyr på skøytene og skuddet igjen, mens Stavanger-spillerne tydeligvis fortsatt befant seg i en komfortsone: 0-3 til 3-3 i løpet av snaut 10 minutter.Med 57 sekunder igjen av ordinær spilletid stormet Eirik Salsten gjennom Vålerengas forsvar og ble matchvinner da han scoret sitt andre mål for kvelden. Dan Kissel kunne sette inn 5-3 (hans 29. Get-ligamål) i tomt Vålerenga-mål syv sekunder for seriesesongens slutt. Bakgrunn (VG+): Getliganes 30 heteste spillere nå Sluttspillviktige og VM-aktuelle Kristiansen sto over den siste seriekampen på grunn av «en liten smell» i forrige kamp mot bunnlaget Kongsvinger - men understreket at han vil være klar til første kvartfinalekamp - best av syv kamper - i NM-sluttspillet hjemme i Dnb Arena lørdag. – Jeg har tro på dette laget i sluttspillet. Jeg liker det jeg ser nå. Det er ordentlige sluttspilltakter, sa den tidligere Sparta-spilleren - som før trekningen var klar tirsdag kveld hadde Stjernen som ønskemotstander i første NM-runde. Leste du denne (VG+): Storhamars bestemann ville blitt gal uten Fergie Amerikaneren Eric Nystrom scoret sitt første mål i sin åttende kamp etter comebacket for Stavanger da han sørget for 1-0 til hjemmelaget etter 12 minutter.Snaut syv minuttert senere la Josh Soares inn Stavangers andre, før tidligere Vålerenga-spiller Eirik Salsten trykte inn 3-0 via motstanderkeeper Steffen Søbergs skøytehæl nesten halvveis. Da gjensto i praksis hovedpoenget, vel å merke før Vålerengas comeback: Hvilken motstander ville Stavanger Oilers velge som første hinder på vei mot et eventuelt sjette norgesmesterskap på rad? Valget sto i henhold til reglene mellom tabellens lag syv og åtte. Lørenskog på 2. plass kunne velge motstanderen Stavanger ikke valgte, eller lag nummer seks på tabellen, Lillehammer. Stavanger-veteran Christian Dahl-Andersen (36) hadde allerede uttalt at han ville foretrekke Fredrikstad-klubben Stjernen. Husker du denne? Ville legge opp etter NM-gullet i 2014 Og slik ble det etter at Petter Thoresens arvtaker, Pål Gulbrandsen, hadde lyttet til sine spillere.
(Stavanger Oilers-Vålerenga 5-3) Regjerende dobbeltmester Stavanger gikk nesten på en liten stjernesmell mot kongepokal-outsider Vålerenga i siste seriekamp - før trener Pål Gulbrandsen valgte Stjernen som kvartinalemotstander i NM-sluttspillet.